title: A Tanács 2007/91/KKBP határozata ( 2007. február 12. ) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról szóló 2004/197/KKBP határozat módosításáról

text:
               13.2.2007

               HU

               Az Európai Unió Hivatalos Lapja

               L 41/11

      A TANÁCS 2007/91/KKBP HATÁROZATA

   (2007. február 12.)
   az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról szóló 2004/197/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 13. cikke (3) bekezdésére és 28. cikke (3) bekezdésére,
   mivel:

               (1)

               A Tanács 2004. február 23-án elfogadta a 2004/197/KKBP határozatot (1).

               (2)

               A 2004/197/KKBP határozat 42. cikke kimondja, hogy az említett határozatot és annak mellékleteit minden művelet után, de legalább tizennyolc havonta felül kell vizsgálni.

               (3)

               A Tanács eseti alapon határoz arról, hogy egy műveletnek vannak-e katonai vagy védelmi vonatkozásai, a Szerződés 28. cikkének (3) bekezdése értelmében,

         A KÖVETKEZŐKÉPPEN HATÁROZOTT:
   1. cikk
   A 2004/197/KKBP határozat a következőképpen módosul:

               1.

               Az 1. cikk a következő ponttal egészül ki:

                           „c)

                           »műveletek«: katonai vagy védelmi vonatkozású EU-műveletek;

                           d)

                           »katonai támogató fellépések«: olyan katonai vagy védelmi vonatkozású, ugyanakkor nem uniós parancsnokság hatáskörébe tartozó EU-műveletek vagy azok részei, amelyekről a Tanács határoz, és amelyek célja valamely harmadik ország vagy harmadik szervezet támogatása.”;

               2.

               a 2. cikk (1) bekezdése helyébe a következő szöveg lép:
               „(1)   Létrejön egy, a műveletek közös költségei finanszírozásának igazgatására irányuló mechanizmus.”;

               3.

               a 7. cikk (1) bekezdése helyébe a következő szöveg lép:
               „(1)   Az ügyvezetőt és a legalább egy ügyvezető-helyettest – a különbizottság tájékoztatását követően – a Tanács főtitkára nevezi ki hároméves időtartamra.”;

               4.

               a 10. cikk (5) bekezdésének második mondatát el kell hagyni;

               5.

               a 3. fejezet címe a következőképpen módosul:
               „3.   FEJEZET
               A TAGÁLLAMOKKAL, AZ EU INTÉZMÉNYEIVEL, HARMADIK ÁLLAMOKKAL ÉS NEMZETKÖZI SZERVEZETEKKEL KÖTÖTT IGAZGATÁSI MEGÁLLAPODÁSOK”;

               6.

               a 3. fejezet a következő cikkel egészül ki:
               „10a. cikk
               A tagállamokkal vagy az EU intézményeivel kötött igazgatási megállapodások
               (1)   A tagállamokkal vagy az EU intézményeivel tárgyalások folytathatók olyan igazgatási megállapodásokról, amelyek célja a lehető leggazdaságosabb feltételekkel történő műveleti beszerzések megkönnyítése. E megállapodások a műveleti parancsnok – vagy annak hiányában az ügyvezető – által képviselt ATHENA és az adott tagállam vagy érintett uniós intézmény illetékes igazgatási hatóságai közötti levélváltás formájában jönnek létre.
               (2)   Bármely ilyen megállapodás aláírása előtt konzultálni kell a különbizottsággal.
               10b. cikk
               Harmadik országgal vagy nemzetközi szervezettel kötött igazgatási megállapodások
               (1)   Valamely harmadik országgal vagy nemzetközi szervezettel tárgyalások folytathatók olyan igazgatási megállapodásról, amelynek célja különösen – a műveleti megkötések figyelembevétele mellett – a lehető leggazdaságosabb feltételekkel történő helyi beszerzések megkönnyítése. E megállapodások a műveleti parancsnok – vagy annak hiányában az ügyvezető – által képviselt ATHENA és az adott harmadik állam vagy érintett nemzetközi szervezet illetékes igazgatási hatóságai közötti levélváltás formájában jönnek létre.
               (2)   Aláírása előtt – jóváhagyás céljából – bármely ilyen megállapodást be kell nyújtani a különbizottsághoz.”;

               7.

               a 14. cikk a következő bekezdéssel egészül ki:
               „(3a)   A Tanács által hozott határozat tárgyát képező katonai támogató fellépések aktív szakasza során az ATHENA működési közös költségként viseli a Tanács által eseti alapon meghatározott közös költségeket, a III. melléklet alapján.”;

               8.

               a 18. cikk (3) bekezdésének első mondata helyébe a következő szöveg lép:
               „(3)   A kötelezettségvállalási és kifizetési előirányzatokat a kiadás típusa vagy célja alapján címekre és alcímekre kell bontani, amelyek szükség szerint tovább bonthatók jogcímcsoportokra.”;

               9.

               a 20. cikk (1) bekezdésének második mondata helyébe a következő szöveg lép:
               „Az ügyvezető – amennyiben ezt a helyzet sürgőssége megengedi – legalább egy héttel előre tájékoztatja szándékáról a különbizottságot.”;

               10.

               a 22. cikk helyébe a következő szöveg lép:
               „22. cikk
               Előzetes végrehajtás
               Az éves költségvetés jóváhagyását követően az előirányzatok kötelezettségvállalások és kifizetések fedezésére annyiban használhatók fel, amennyiben azok műveleti szempontból szükségesek.”;

               11.

               a 23. cikk (1), (2) és (3) bekezdése helyébe a következő szöveg lép:
               „(1)   A műveletek előkészítésekor vagy azokkal kapcsolatban felmerülő, az egyéb bevételekből nem fedezett közös költségek fedezésére szolgáló kifizetési előirányzatokat a részt vevő tagállamok hozzájárulásaiból kell finanszírozni.
               (2)   A műveletek működési közös költségeinek fedezésére szolgáló kifizetési előirányzatokat a művelethez hozzájáruló tagállamok és harmadik államok hozzájárulásaiból kell fedezni.
               (3)   A valamely művelethez hozzájáruló tagállamok által fizetendő hozzájárulások megegyeznek a költségvetésbe beépített, az említett művelet működési közös költségeinek fedezésére szolgáló kifizetési előirányzatok összegével, levonva ebből az ugyanezen művelethez a 11. cikk szerinti hozzájáruló harmadik államok által fizetendő hozzájárulások összegét.”;

               12.

               a 24. cikk (1) bekezdését el kell hagyni;

               13.

               a 24. cikk a következő bekezdéssel egészül ki:
               „(8)   Az ügyvezető elismeri a hozzájárulások beérkezését.”;

               14.

               a 25. cikk a következőknek megfelelően módosul:

                           a)

                           a (3) bekezdés utolsó mondatát el kell hagyni;

                           b)

                           a következő bekezdéssel egészül ki:
                           „(9)   Amennyiben egy művelethez – az ahhoz nyújtandó hozzájárulások megérkezése előtt – pénzeszközökre van szükség, az adott művelet finanszírozásához hozzájáruló tagállamok által előre fizetett hozzájárulások – az előre fizető tagállamok jóváhagyását követően – összegük 50 %-áig felhasználhatók az adott művelethez szükséges hozzájárulások fedezésére. Az előre fizetett hozzájárulást az előre fizető tagállamnak a lehívás megküldését követő 90 napon belül újra fel kell töltenie.”;

               15.

               a 31. cikk (4) bekezdésének első mondata helyébe a következő szöveg lép:
               „(4)   A művelet költségvetésének elfogadását megelőző időszakban az ügyvezető és a műveleti parancsnok vagy annak képviselője – mindegyikük az őt érintő ügyekben – minden hónapban jelentést tesz a különbizottságnak az említett művelet vonatkozásában közös költségként számításba jövő kiadásokról.”;

               16.

               a 37. cikk a következőknek megfelelően módosul:

                           a)

                           a (3) bekezdést el kell hagyni;

                           b)

                           a (4) bekezdés második mondata helyébe a következő szöveg lép:
                           „A különbizottság a tagállamok által javasolt jelöltek közül egy hároméves, egyszer megújítható időszakra, a következő év január 1-jével kijelöl két tagot. A különbizottság legfeljebb 6 hónappal meghosszabbíthatja a tagok megbízatását.”;

                           c)

                           a (4) bekezdés d) pontja helyébe a következő szöveg lép:

                                       „d)

                                       A költségvetési év folyamán, valamint utólagosan helyszíni ellenőrzések révén, és a bizonylatok alapján ellenőrizniük kell, hogy az ATHENA által finanszírozott vagy előfinanszírozott kiadások végrehajtása a hatályos jogszabályok betartásával és a hatékony és eredményes pénzgazdálkodás elve szerint, azaz a gazdaságosság, a hatékonyság és az eredményesség elvével összhangban történt-e, továbbá, hogy a belső ellenőrzés megfelelő-e.”;

                           d)

                           a (4) bekezdés utolsó előtti mondatát megelőző mondata helyébe a következő szöveg lép:
                           „A könyvvizsgálói kollégium saját tagjai közül – új elnök választásával vagy a megbízatás meghosszabbításával – megválasztja elnökét.”;

               17.

               a 38. cikk (1) és (2) bekezdése helyébe a következő szöveg lép:
               „(1)   Valamennyi műveleti parancsnok – a költségvetési évet követő év március 31-ig, vagy az általa vezetett művelet végét követő négy hónapon belül, attól függően, hogy melyik következik be előbb – az ATHENA számvitelért felelős tisztviselője rendelkezésére bocsátja a közös költségekre, valamint az e határozat 27. cikke alapján előfinanszírozott vagy megtérített kiadásokra vonatkozó éves beszámoló, valamint az éves tevékenységi jelentés elkészítéséhez szükséges információkat.
               (2)   Az ügyvezető – a számvitelért felelős tisztviselő és az egyes műveleti parancsnokok segítségével – a költségvetési évet követő év április 30-ig elkészíti és benyújtja a különbizottság és a könyvvizsgálói kollégium számára az előzetes éves beszámolót és az éves tevékenységi jelentést.
               (2a)   A költségvetési évet követő év július 31-ig a könyvvizsgálói kollégium az éves könyvvizsgálói jelentést, az ügyvezető – a számvitelért felelős tisztviselő és az egyes műveleti parancsnokok támogatásával – az ATHENA végleges éves beszámolóját a különbizottság rendelkezésére bocsátja. A költségvetési évet követő év szeptember 30-ig a különbizottság a könyvvizsgálói kollégium könyvvizsgálói jelentésére figyelemmel – az ügyvezető, a számvitelért felelős tisztviselő és a műveleti parancsnok mentesítése érdekében – megvizsgálja az éves beszámolót.”;

               18.

               a 38. cikk (8) bekezdésének első mondata helyébe a következő szöveg lép:
               „(8)   Minden, valamilyen műveletben részt vevő tagállam minden év március 31-ig önkéntes alapon tájékoztatást ad az ügyvezetőnek – adott esetben a műveleti parancsnokon keresztül – az előző költségvetési évben a művelettel összefüggésben számára felmerült többletköltségekről.”;

               19.

               a 41. cikket el kell hagyni;

               20.

               az I. melléklet a következőképpen módosul:

                           a)

                           az „1. Ellenőrzési költségek” és a „4. Banki költségek” pontokat el kell hagyni;

                           b)

                           a szöveg a következő albekezdéssel egészül ki:
                           „Az éves költségvetés általános része – azon műveletek tekintetében, amelyek finanszírozásához a részt vevő tagállamok hozzájárulnak – szükség esetén a következő közös költségekre vonatkozóan további előirányzatokat tartalmaz:

                                       1.

                                       Banki költségek

                                       2.

                                       Ellenőrzési költségek

                                       3.

                                       A II. mellékletben meghatározott, a műveletek előkészületi szakaszára vonatkozó közös költségek.”;

               21.

               a III. melléklet III-A. része a következőképpen módosul:

                           a)

                           a 2. és 3. pont helyébe a következő szöveg lép:

                                       „2.

                                       A bevetési erők támogatásánál felmerülő összesített többletköltségek:
                                       Az alábbiakban meghatározott költségek a bevetési erőknek a műveleti helyszínre történő telepítése következményeként felmerülő költségeket jelentik:

                                                   a)

                                                   :

                                                   a telepítéssel/infrastruktúrával kapcsolatos munkák

                                                   :

                                                   azon kiadások, amelyek feltétlenül szükségesek ahhoz, hogy a bevetési erők a maguk összességében teljesíthessék feladatukat (közösen használt repülőterek, vasutak, kikötők, utak, beleértve a kirakodási körleteket és az előretolt gyülekezési körleteket; áram- és vízellátás, őrzés-védelem, raktárak, parkolók; mérnöki támogatás);

                                                   b)

                                                   :

                                                   azonosító jelzés

                                                   :

                                                   különleges azonosító jelek, »Európai Unió« személyazonosító igazolvány, jelvények, érmék, az Európai Unió színeit megjelenítő zászlók, illetve a bevetési erők vagy a HQ más azonosító jelzése (a ruházat, a fejfedő és az egyenruhák kivételével);

                                                   c)

                                                   :

                                                   orvosi szolgáltatások

                                                   :

                                                   sürgősségi egészségügyi evakuálás (MEDEVAC);

                                       3.

                                       Valamely uniós irányítású művelethez biztosított közös NATO-eszközöknek és kapacitásoknak az EU általi igénybevételéből származó többletköltségek.
                                       Valamely uniós irányítású művelethez biztosított közös NATO-eszközöknek és kapacitásoknak a rendelkezésre bocsátásáról, nyomon követéséről, visszaszolgáltatásáról vagy visszahívásáról szóló, az EU és a NATO közötti egyezményeknek az EU valamely katonai művelete tekintetében történő alkalmazásából adódó, az Európai Uniót terhelő költségek. A NATO részéről történő visszatérítések az EU felé.”;

                           b)

                           a szöveg a következő ponttal egészül ki:

                                       „4.

                                       Az e határozat 10a. és 10b. cikkében említett megállapodás értelmében egy tagállam, uniós intézmény, harmadik állam vagy nemzetközi szervezet által egy uniós irányítású művelet során biztosított, a közös költségek listájában szereplő áruk, szolgáltatások vagy tevékenységek címén az EU-t terhelő többletköltségek. Egy állam, uniós intézmény vagy nemzetközi szervezet által ilyen megállapodás alapján történő visszatérítések.”;

               22.

               a III. melléklet III-B. része a következő új elemekkel egészül ki:

                           „Többnemzetiségű alkalmi kötelék parancsnoksága

                           :

                           a műveleti helyszínen felvonultatott uniós alkalmi kötelék parancsnoksága.

                           Információszerzés

                           :

                           információszerzés (műholdfelvételek; hadszíntér szintű felderítés, felderítés és légtérellenőrzés (ISR), ideértve a földfelszín légi felderítését (AGSR) is; humán hírszerzés)”;

               23.

               a III. melléklet a következő résszel egészül ki:
               „III-C
               A műveleti parancsnok kérésére és a különbizottság jóváhagyása esetén az ATHENA által finanszírozandó működési közös költségek

                           a)

                           alapvető kiegészítő felszerelés: a művelet végrehajtásához előre nem láthatóan szükséges különleges alapvető felszerelésnek a művelet folyamán történő bérbevétele vagy beszerzése, amennyiben a művelet befejezésekor nem kerül sor a beszerzett felszerelés hazatelepítésére;

                           b)

                           orvosi szolgáltatások: 1., 2. és 3. funkciójú helyiségek a műveleti helyszínen;

                           c)

                           információszerzés: információszerzés (műholdfelvételek; hadszíntér szintű felderítés, felderítés és légtérellenőrzés (ISR), ideértve a földfelszín légi felderítését (AGSR) is; humán hírszerzés);

                           d)

                           egyéb kritikus műveleti helyszíni kapacitások: műveleti helyszíni szintű kapacitások (az együttes szintű kapacitások fellépés értelmében: a műveleti helyszín aknamentesítése, amennyiben a művelethez erre szükség van; vegyi, biológiai, radiológiai és nukleáris (CBRN) védelem; üzemanyag-tároló és -ellátó létesítmények; a műveleti helyszínen összegyűjtött fegyverek és lőszerek tárolása és megsemmisítése) az együttes fellépésnek megfelelően.”

         2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. február 12-én.

            a Tanács részéről

            az elnök

         F.-W. STEINMEIER

      (1)  HL L 63., 2004.2.28., 68. o. A legutóbb a 2005/68/KKBP határozattal (HL L 27., 2005.1.29., 59. o.) módosított határozat.


title: 2008/508/EK: Az Európai Parlament határozata ( 2007. április 24. ) az Európai Szakképzés-fejlesztési Központ 2005-ös pénzügyi évre vonatkozó elszámolás lezárásáról

text:
               15.7.2008

               HU

               Az Európai Unió Hivatalos Lapja

               L 187/83

      AZ EURÓPAI PARLAMENT HATÁROZATA

   (2007. április 24.)
   az Európai Szakképzés-fejlesztési Központ 2005-ös pénzügyi évre vonatkozó elszámolás lezárásáról
   (2008/508/EK)
   AZ EURÓPAI PARLAMENT,
   tekintettel az Európai Szakképzés-fejlesztési Központ 2005-ös pénzügyi évre szóló végleges éves beszámolójára (1),
   tekintettel a Számvevőszéknek az Európai Szakképzés-fejlesztési Központ 2005-ös pénzügyi évre vonatkozó éves jelentésére, a Központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Szakképzés-fejlesztési Központot létrehozó 1975. február 10-i 337/1975/EGK tanácsi rendeletre (4) és különösen annak 12a. cikkére,
   tekintettel az 1605/2002/EK, Euratom rendelet (5) 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0097/2007),

               1.

               megállapítja, hogy az Európai Szakképzés-fejlesztési Központ végleges éves beszámolója a 2004-es és a 2005-ös pénzügyi évekre vonatkozóan a következőképpen alakul:
               A bevételek és kiadások elszámolása a 2004. és a 2005. pénzügyi évben

                           1000 (EUR)

                              2005

                              2004

                              Bevételek

                           Bizottsági támogatások

                           16 418

                           13 700

                           Célhoz kötött bevételek

                           573

                           724

                           Egyéb bevételek

                           36

                           42

                              Összesen (a)

                           17 027

                           14 466

                              Költségvetési kiadások a pénzügyi évre vonatkozóan

                              Személyzeti kiadások – I. költségvetési cím

                           Kifizetések

                           8 862

                           8 579

                           Átvitt előirányzatok

                           213

                           466

                              Adminisztráció – II. költségvetési cím

                              Kifizetések

                           865

                           768

                           Átvitt előirányzatok

                           334

                           542

                              Működés – III. költségvetési cím (kivéve a célhoz kötött bevételeket)

                           Kifizetések a pénzügyi évre vonatkozó kifizetési előirányzatok alapján

                           2 466

                           2 508

                           Kifizetések a 2003.12.31-én fennálló kötelezettségvállalások alapján

                           2 119

                           2 702

                           Átvitt előirányzatok

                              Célhoz kötött bevételek (PHARE és harmadik országok)

                           Kifizetések

                           68

                           415

                           Átvitt előirányzatok

                           505

                           309

                              Összesen (b)

                           15 433

                           16 289

                              Pénzügyi év eredménye (a-b)

                           1 594

                           -1 823

                           Az előző pénzügyi év átvitt eredménye

                           375

                           -993

                           N-1 átvitt és törölt előirányzatok (nem differenciált előirányzatok, I. és II. Cím)

                           111

                           56

                           A célhoz kötött bevételekből átvitt, törölt előirányzat (nem differenciált előirányzat, III. Cím)
                           A 3. Címbe átvitt N-1 semlegesítése, átállással az alábbiakra:

                           93

                           3 138

                           Az előző pénzügyi év nem felhasznált, újra felhasználandó előirányzatai

                           1

                           Visszatérítések a Bizottsághoz

                           0

                           Árfolyamkülönbözet

                           1

                           -4

                              Pénzügyi év egyenlege

                           2 173

                           375

                              Forrás: Az információkat a Központ szolgáltatta – Ez a táblázat a Központ által szolgáltatott adatokat foglalja össze.

               2.

               jóváhagyja az Európai Szakképzés-fejlesztési Központ 2005-ös pénzügyi évre vonatkozó elszámolása lezárását;

               3.

               utasítja elnökét, hogy továbbítsa e határozatot az Európai Szakképzés-fejlesztési Központ igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 28. o.

      (2)  HL C 312., 2006.12.19., 60. o.

      (3)  HL L 248., 2002.9.16., 1. o. A legutóbb az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 39., 1975.2.13., 1. o. A legutóbb a 2051/2004/EK rendelettel (HL L 355., 2004.12.1., 1. o.) módosított rendelet.

      (5)  HL L 357., 2002.12.31., 72. o.


title: A Tanács határozata ( 2013. július 9. ) az Európai Unió 2013-as pénzügyi évre vonatkozó 2. sz. költségvetésmódosítás-tervezetéről szóló tanácsi álláspont elfogadásáról

text:
               13.7.2013

               HU

               Az Európai Unió Hivatalos Lapja

               C 201/3

         A TANÁCS HATÁROZATA
   (2013. július 9.)
   az Európai Unió 2013-as pénzügyi évre vonatkozó 2. sz. költségvetésmódosítás-tervezetéről szóló tanácsi álláspont elfogadásáról
   2013/C 201/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak az Európai Atomenergia-közösséget létrehozó szerződés 106a. cikkével együtt értelmezett 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2012. december 12-én sor került az Unió 2013-as pénzügyi évre vonatkozó költségvetésének végleges elfogadására (2).

               —

               A Bizottság 2013. április 2-án benyújtotta a 2013-as pénzügyi év általános költségvetésére vonatkozó 2. sz. költségvetésmódosítás-tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2013. július 9-én elfogadta az Európai Uniónak a 2013-as pénzügyi évre vonatkozó 2. sz. költségvetésmódosítás-tervezetéről szóló tanácsi álláspontot.
   A Tanács honlapján a teljes szöveg megtekinthető vagy onnan letölthető: http://www.consilium.europa.eu/

      Kelt Brüsszelben, 2013. július 9-én.

            a Tanács részéről

            az elnök

         R. ŠADŽIUS

      (1)  HL L 298., 2012.10.26., 1. o.

      (2)  HL L 66., 2013.3.8., 1. o., helyesbítés: HL L 134., 2013.5.18., 21. o.


title: A Tanács határozata (2000. december 5.) a Közösség és az Általános Preferenciális Rendszer keretében preferenciális tarifális kedvezményeket nyújtó EFTA-tagországok (Norvégia és Svájc) közötti, a Norvégiából vagy Svájcból származó terméket tartalmazó áruknak a Közösség vámterületére érkezésekor a Közösségből származó terméket tartalmazó árukkal azonos módon való kezelésének biztosításáról szóló, levélváltás formájában kötött megállapodás jóváhagyásáról

text:
Fontos jogi nyilatkozat

|

32001D0101

Hivatalos Lap L 038 , 08/02/2001 o. 0024 - 0024

		A Tanács határozata(2000. december 5.)a Közösség és az Általános Preferenciális Rendszer keretében preferenciális tarifális kedvezményeket nyújtó EFTA-tagországok (Norvégia és Svájc) közötti, a Norvégiából vagy Svájcból származó terméket tartalmazó áruknak a Közösség vámterületére érkezésekor a Közösségből származó terméket tartalmazó árukkal azonos módon való kezelésének biztosításáról szóló, levélváltás formájában kötött megállapodás jóváhagyásáról(2001/101/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 133. cikkére,tekintettel a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [1] 66. cikkének (4) és (5) bekezdésére,mivel:(1) Annak érdekében, hogy a közösségi, svájci és norvég vámhatóságok számára lehetővé váljon a helyettesítő származási bizonyítvány "A" formanyomtatványának kiadása különösen azon fejlődő országokból származó áruk mozgásának megkönnyítésére, amelyek részére az Európai Közösség, Svájc és Norvégia általános preferenciákat biztosít, a Közösségnek megállapodást kell kötnie Svájccal és Norvégiával, amelynek keretében a kétoldalú kumulációs szabályok alapján áruik alkotórészeit kölcsönösen az érintett fejlődő országokból származónak ismerik el.(2) A Tanács 1996. március 29-i, a Bizottságnak adott felhatalmazása alapján tárgyalásokra került sor e célból az Európai Közösség, Svájc és Norvégia között, ennek eredményeképp levélváltás formájában megkötött megállapodás született, amelyet a Közösség érdekében jóvá kell hagyni,A KÖVETKEZŐKÉPPEN HATÁROZOTT:1. cikkA Közösség és az Általános Preferenciális Rendszer keretében preferenciális tarifális kedvezményeket nyújtó EFTA-tagországok (Norvégia és Svájc) közötti, a Norvégiából vagy Svájcból származó terméket tartalmazó áruknak a Közösség vámterületére érkezésekor a Közösségből származó terméket tartalmazó árukkal azonos módon való kezelésének biztosításáról szóló, levélváltás formájában kötött megállapodást a Közösség nevében a Tanács jóváhagyja.A levélváltás formájában kötött megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a levélváltás formájában megkötött megállapodásnak a Közösséget jogilag kötelező aláírására jogosult személy(eke)t.3. cikkA Tanács elnöke küldi meg a Közösség nevében a levélváltás formájában megkötött megállapodásban előírt értesítést.Kelt Brüsszelben, 2000. december 5-én.a Tanács részérőlaz elnökC. Pierret[1] HL L 253., 1993.10.11., 1. o. A legutóbb az 1602/2000/EK rendelettel (HL L 188., 2000.7.26, 1. o.) módosított rendelet.--------------------------------------------------


title: Algirdas Šemeta bizottsági tagságának jóváhagyása Az Európai Parlament 2009. szeptember 14 -i határozata Algirdas Šemeta bizottsági tagságának jóváhagyása

text:
               19.8.2010

               HU

               Az Európai Unió Hivatalos Lapja

               CE 224/39

         2009. szeptember 14., hétfőAlgirdas Šemeta bizottsági tagságának jóváhagyása
   P7_TA(2009)0003
   Az Európai Parlament 2009. szeptember 14 -i határozata Algirdas Šemeta bizottsági tagságának jóváhagyása
   2010/C 224 E/12

      Az Európai Parlament,
   tekintettel az EK-Szerződés 214. cikke (2) bekezdésének harmadik albekezdésére és 215. cikkére,
   tekintettel az Európai Parlament és a Bizottság közötti keretmegállapodás 4. pontjára (1),
   tekintettel Dalia Grybauskaitė bizottsági tagságáról 2009. június 25-én benyújtott lemondására,
   tekintettel arra, hogy Litvánia kormánya Algirdas Šemetát jelölte a Bizottság tagjának,
   tekintettel az Európai Közösségek Bizottsága új tagjának kinevezéséről szóló, 2009. június 30-i 2009/507/EK, Euratom tanácsi határozatra (2),
   tekintettel az Elnökök Értekezlete 2009. július 9-i, a biztosok helyének átvételére vonatkozó eljárásáról szóló határozatára,
   tekintettel a biztosjelölt és az illetékes parlamenti bizottság között 2009. szeptember 1-jén tartott eszmecserére,
   tekintettel eljárási szabályzata 106. cikkére és XVII. melléklete, 2. pontja, második bekezdésére,

               1.

               jóváhagyja Algirdas Šemetának az Európai Bizottság tagjává történő kinevezését a Bizottság hátralévő hivatali idejére, 2009. október 31-ig;

               2.

               utasítja elnökét, hogy továbbítsa ezt a határozatot a Tanácsnak, a Bizottságnak, valamint a tagállamok kormányainak.

      (1)  HL C 117. E, 2006.5.18., 123. o.

      (2)  HL L 172., 2009.7.2., 34. o.


title: Az Európai Központi Bank (EU) 2015/2202 határozata (2015. november 19.) az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro szóló EKB/2010/23 határozat módosításáról (EKB/2015/37)

text:
               28.11.2015

               HU

               Az Európai Unió Hivatalos Lapja

               L 313/42

         AZ EURÓPAI KÖZPONTI BANK (EU) 2015/2202 HATÁROZATA
   (2015. november 19.)
   az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro szóló EKB/2010/23 határozat módosításáról (EKB/2015/37)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 32. cikkére,
   mivel:

               (1)

               Az EKB/2010/23 határozat (1) a monetáris politikai műveletekből származó monetáris jövedelem összevonására és felosztására szolgáló mechanizmust hoz létre.

               (2)

               A (EU) 2015/774 európai központi banki határozat (2) (EKB/2015/10) rendelkezik a monetáris politikai célok érdekében a közszektor eszközeinek másodlagos piacon történő megvásárlására irányuló program (a továbbiakban: PSPP) létrehozataláról.

               (3)

               Az EKB/2009/16 határozat (3) és az EKB/2011/17 határozat (4) alapján történő vásárlásokhoz hasonlóan a (EU) 2015/774 határozat (EKB/2015/10) alapján vásárolt államkötvények és az ügynökségek által kibocsátott kötvények is jövedelemtermelőnek minősülnek az EKB/2010/23 határozatban meghatározott referencia-kamatlábon.

               (4)

               A monetáris-politikai kötődéssel rendelkező valamennyi értékpapír vásárlási program hatálya alá tartozó, forgalomképes hitelviszonyt megtestesítő értékpapírok kölcsönadásából származó bevételt nem kell monetáris jövedelemnek tekinteni, mivel ezek a műveletek általánosságban nem kerülnek azon tagállamok nemzeti központi bankjainak (a továbbiakban NKB-k) könyveiben rögzítésre, amelyek pénzneme az euro.

               (5)

               Az eurorendszernek a nem eurorendszerbeli központi bankokkal kötött swap-megállapodásaiból származó nettó bevételt az NKB-k között monetáris bevételként kell felosztani.

               (6)

               Az EKB/2010/23 határozat I. és II. melléklete alapján a számításba bevonható források és a számításba bevonható eszközök összetételét ezért ki kell igazítani.

               (7)

               Erre tekintettel az EKB/2010/23 határozatot megfelelően módosítani kell,

         ELFOGADTA EZT A HATÁROZATOT:
   1. cikk
   Módosítások
   Az EKB/2010/23 határozat a következőképpen módosul:

               1.

               a 3. cikk (1) bekezdése helyébe a következő szöveg lép:
               „(1)   Az egyes NKB-k monetáris jövedelemének összegét a könyvelésében rögzített, számításba bevonható eszközökből származó tényleges jövedelem mérése útján kell meghatározni. Ez alól kivétel:

                           a)

                           az arany, ami nem tekinthető jövedelemtermelőnek;

                           b)

                           az alábbiak referencia-kamatlábon tekinthetők monetáris jövedelem termelőnek:

                                       i.

                                       az EKB/2009/16 határozat alapján a monetáris politikai célokból tartott értékpapírok (5);

                                       ii.

                                       az EKB/2011/17 határozat alapján a monetáris politikai célokból tartott értékpapírok (6);

                                       iii.

                                       a (EU) 2015/774 európai központi banki határozat (EKB/2015/10) alapján monetáris politikai célokból tartott, a központi kormányzat és az elismert ügynökségek által kibocsátott hitelviszonyt megtestesítő értékpapírok, valamint a közösségi tulajdonban levő nem pénzügyi vállalatok által kibocsátott helyettesítő hitelviszonyt megtestesítő értékpapírok (7).

                  (5)  EKB/2009/16 határozat (2009. július 2.) a fedezettkötvény-vásárlási program végrehajtásáról (HL L 175., 2009.7.4., 18. o.)."

                  (6)  EKB/2011/17 határozat (2011. november 3.) a második fedezettkötvény-vásárlási program végrehajtásáról (HL L 297., 2011.11.16., 70. o.)."

                  (7)  Az Európai Központi Bank (EU) 2015/774 határozat (2015. március 4.) a közszektor eszközeinek másodlagos piacon történő megvásárlására irányuló programról (EKB/2015/10) (HL L 121., 2015.5.14., 20. o.).”"

               2.

               az I. melléklet A bekezdése az alábbi 8. ponttal egészül ki:

                           „8.

                           Az EKB-val szemben fennálló kötelezettségek, amelyek az EKB és egy nem eurorendszerbeli központi bank közötti olyan swap-megállapodásokhoz kapcsolódó követelést fedeznek, amelyek nettó bevételt eredményeznek az eurorendszer számára (a mérlegen kívüli források része).”;

               3.

               a II. melléklet A bekezdése az alábbi 10. ponttal egészül ki:

                           „10.

                           Azok az euroövezetbeli parterekkel szembeni követelések, amelyek az EKB és egy nem eurorendszerbeli központi bank közötti olyan swap-megállapodásokhoz kapcsolódnak, amelyek nettó bevételt eredményeznek az eurorendszer számára (a HPM 3.1. eszköztétele).”

         2. cikk
   Hatálybalépés
   Ez a határozat 2015. december 31-én lép hatályba.

      Kelt Frankfurt am Mainban, 2015. november 19-én.

            az EKB elnöke

         Mario DRAGHI

      (1)  EKB/2010/23 határozat (2010. november 25.) azon tagállamok nemzeti központi bankjai monetáris jövedelmének felosztásáról, amelyeknek pénzneme az euro (HL L 35., 2011.2.9., 17. o.).

      (2)  Az Európai Központi Bank (EU) 2015/774 határozata (2015. március 4.) a közszektor eszközeinek másodlagos piacon történő megvásárlására irányuló programról (EKB/2015/10) (HL L 121., 2015.5.14., 20. o.).

      (3)  EKB/2009/16 határozat (2009. július 2.) a fedezettkötvény-vásárlási program végrehajtásáról (HL L 175., 2009.7.4., 18. o.).

      (4)  EKB/2011/17 határozat (2011. november 3.) a második fedezettkötvény-vásárlási program végrehajtásáról (HL L 297., 2011.11.16., 70. o.).


title: 2012/355/EU: A Bizottság határozata ( 2012. július 2. ) az Európai Unió és a Vatikánvárosi Állam között létrejött monetáris megállapodás mellékletének az aktualizálásáról

text:
               4.7.2012

               HU

               Az Európai Unió Hivatalos Lapja

               L 174/24

         A BIZOTTSÁG HATÁROZATA
   (2012. július 2.)
   az Európai Unió és a Vatikánvárosi Állam között létrejött monetáris megállapodás mellékletének az aktualizálásáról
   (2012/355/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unió és a Vatikánvárosi Állam között létrejött, 2009. december 17-i monetáris megállapodásra és különösen annak 8. cikke (3) bekezdésére,
   mivel:

               (1)

               Az Európai Unió és a Vatikánvárosi Állam között létrejött monetáris megállapodás (a továbbiakban: monetáris megállapodás) 8. cikke értelmében a Vatikánvárosi Államnak végre kell hajtania az eurobankjegyekre és -érmékre, a pénzmosás megelőzésére, valamint a készpénzes és a nem készpénzes fizetőeszközökkel, emlékérmékkel és érmékkel kapcsolatos csalás és hamisítás megelőzésére, valamint a statisztikai adatszolgáltatási követelményekre vonatkozó előírásokhoz kapcsolódó uniós jogi aktusokat. E jogi aktusok jegyzékét a monetáris megállapodás melléklete tartalmazza.

               (2)

               A melléklet aktualizálása a monetáris megállapodás 8. cikkének (3) bekezdése alapján történik, amelynek értelmében a vonatkozó új uniós jogi aktusoknak és előírásoknak, valamint a hatályos előírások módosításának figyelembevétele céljából a Bizottságnak évente módosítania kell a mellékletet. E rendelkezést követően egy jogi aktus hatályát vesztette, és a monetáris megállapodás 8. cikke (1) bekezdésének hatályába tartozó két új uniós jogi aktus elfogadására került sor, amelyeket fel kell venni a mellékletbe.

               (3)

               Az Europolnak a pénz és a fizetőeszközök hamisítása leküzdésével kapcsolatos megbízatása meghosszabbításáról szóló 1999. április 29-i tanácsi határozat (1) elavult, és ezért törlésre került a mellékletből. Amint hatályba lép az Europolt harmadik országokkal kötendő együttműködési megállapodások aláírására felhatalmazó új jogi eszköz, azt fel kell venni a monetáris megállapodás mellékletébe.

               (4)

               Elfogadásra került az euroérmék hitelesítéséről és a pénzforgalom céljára alkalmatlan euroérmék kezeléséről szóló, 2010. december 15-i 1210/2010/EU európai parlamenti és tanácsi rendelet (2). A rendelet a monetáris megállapodás 8. cikke (1) bekezdésének hatálya alá tartozik, és szerepeltetni kell a mellékletben.

               (5)

               Elfogadásra került továbbá az eurobankjegyek valódiság- és forgalomképesség szerinti vizsgálatáról, illetve visszaforgatásáról szóló, 2010. szeptember 16-i EKB/2010/14 európai központi banki határozat (3). A határozat a monetáris megállapodás 8. cikke (1) bekezdésének hatálya alá tartozik, és szintén szerepeltetni kell a mellékletben.

               (6)

               Következésképpen a monetáris megállapodás mellékletét ennek megfelelően módosítani kell,

         ELFOGADTA EZT A HATÁROZATOT:
   Egyetlen cikk
   Az Európai Unió és a Vatikánvárosi Állam között létrejött monetáris megállapodás melléklete helyébe e határozat melléklete lép.
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. július 2-án.

            a Bizottság részéről

            az elnök

         José Manuel BARROSO

      (1)  HL C 149., 1999.5.28., 16. o.

      (2)  HL L 339., 2010.12.22., 1. o.

      (3)  HL L 267., 2010.10.9., 1. o.

      MELLÉKLET

            „MELLÉKLET

                        Végrehajtandó jogi rendelkezések

                        A végrehajtás határideje

                        A pénzmosás megelőzése

                        Az Európai Parlament és a Tanács 2005. október 26-i 2005/60/EK irányelve a pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről (HL L 309., 2005.11.25., 15. o.).
                        Módosította:

                                    Az Európai Parlament és a Tanács 2008. március 11-i 2008/20/EK irányelve a pénzügyi rendszereknek a pénzmosás, valamint a terrorizmus finanszírozása céljára való felhasználásának megelőzéséről szóló 2005/60/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról (HL L 76., 2008.3.19., 46. o.).

                                    A Bizottság 2006. augusztus 1-jei 2006/70/EK irányelve a »politikai közszereplők« fogalmát, valamint az egyszerűsített ügyfél-átvilágítási eljárások és az alkalmi vagy nagyon korlátozott alapon folytatott pénzügyi tevékenység alapján nyújtott mentesség technikai követelményeit illetően a 2005/60/EK európai parlamenti és tanácsi irányelvre vonatkozó végrehajtási intézkedések megállapításáról (HL L 214., 2006.8.4., 29. o.).

                                    Az Európai Parlament és a Tanács 2006. november 15-i 1781/2006/EK rendelete a pénzátutalásokat kísérő megbízói adatokról (HL L 345., 2006.12.8., 1. o.).

                                    Az Európai Parlament és a Tanács 2005. október 26-i 1889/2005/EK rendelete a Közösség területére belépő, illetve a Közösség területét elhagyó készpénz ellenőrzéséről (HL L 309., 2005.11.25., 9. o.).

                                    A Tanács 2001. június 26-i 2001/500/IB kerethatározata a pénzmosásról, valamint a bűncselekményhez felhasznált eszközök és az abból származó jövedelmek azonosításáról, felkutatásáról, befagyasztásáról, lefoglalásáról és elkobzásáról (HL L 182., 2001.7.5., 1. o.).

                        2010.12.31.

                        A csalás és hamisítás megelőzése

                        A Tanács 2001. június 28-i 1338/2001/EK rendelete az euro pénzhamisítás elleni védelméhez szükséges intézkedések megállapításáról (HL L 181., 2001.7.4., 6. o.).
                        Módosította:
                        A Tanács 2008. december 18-i 44/2009/EK rendelete az euro pénzhamisítás elleni védelméhez szükséges intézkedések megállapításáról szóló 1338/2001/EK rendelet módosításáról (HL L 17., 2009.1.22., 1. o.).

                        2010.12.31.

                        A Tanács 2004. december 6-i 2182/2004/EK rendelete az euroérmékhez hasonló érmekről és zsetonokról (HL L 373., 2004.12.21., 1. o.).
                        Módosította:
                        A Tanács 2008. december 18-i 46/2009/EK rendelete az euroérmékhez hasonló érmekről és zsetonokról szóló 2182/2004/EK rendelet módosításáról (HL L 17., 2009.1.22., 5. o.).

                        2010.12.31.

                        A Tanács 2000. május 29-i 2000/383/IB kerethatározata az euro bevezetésével kapcsolatos pénzhamisítás elleni, büntetőjogi és egyéb szankciókkal megvalósuló védelem megerősítéséről (HL L 140., 2000.6.14., 1. o.).
                        Módosította:
                        A Tanács 2001. december 6-i 2001/888/IB kerethatározata az euro bevezetésével kapcsolatos pénzhamisítás elleni, büntetőjogi és egyéb szankciókkal megvalósuló védelem megerősítéséről szóló 2000/383/IB kerethatározat módosításáról (HL L 329., 2001.12.14., 3. o.).

                        2010.12.31.

                        A Tanács 2001. december 17-i 2001/923/EK határozata az euro pénzhamisítás elleni védelmét szolgáló csere-, segítségnyújtási és képzési program (a »Periklész-program«) létrehozásáról (HL L 339., 2001.12.21., 50. o.).
                        Módosította:

                                    A Tanács 2006. január 30-i 2006/75/EK határozata az euro pénzhamisítás elleni védelmét szolgáló csere-, segítségnyújtási és képzési program (a »Periklész program«) létrehozásáról szóló 2001/923/EK határozat módosításáról és meghosszabbításáról (HL L 36., 2006.2.8., 40. o.).

                                    A Tanács 2006. november 20-i 2006/849/EK határozata az euro pénzhamisítás elleni védelmét szolgáló csere-, segítségnyújtási és képzési program (a »Periklész program«) létrehozásáról szóló 2001/923/EK határozat módosításáról és meghosszabbításáról (HL L 330., 2006.11.28., 28. o.).

                        2010.12.31.

                        A Tanács 2001. december 6-i 2001/887/IB határozata az euro pénzhamisítás elleni védelméről (HL L 329., 2001.12.14., 1. o.).

                        2010.12.31.

                        A Tanács 2001. május 28-i 2001/413/IB kerethatározata a nem készpénzes fizetőeszközökkel összefüggő csalás és hamisítás elleni küzdelemről (HL L 149., 2001.6.2., 1. o.).

                        2010.12.31.

                        Az eurobankjegyekre és -érmékre vonatkozó előírások

                        A Tanács 1998. május 3-i 975/98/EK rendelete a forgalomba hozatalra szánt euroérmék címleteiről és technikai jellemzőiről (HL L 139., 1998.5.11., 6. o.).
                        Módosította:
                        A Tanács 1999. február 22-i 423/1999/EK rendelete az euro forgalmi érmék címleteiről és technikai jellemzőiről szóló 975/98/EK rendelet módosításáról (HL L 52., 1999.2.27., 2. o.).

                        2010.12.31.

                        A Tanács 1999. május 10-i következtetései az euroérmék minőségbiztosítási rendszeréről.

                        2010.12.31.

                        A Tanács 1998. november 23-i és 2002. november 5-i következtetései a gyűjtők számára kibocsátott érmékről.

                        2010.12.31.

                        A Bizottság 2008. december 19-i 2009/23/EK ajánlása a pénzforgalomba szánt euroérmék nemzeti előlapjára és kibocsátására vonatkozó közös iránymutatásokról (HL L 9., 2009.1.14., 52. o.).

                        2010.12.31.

                        A Bizottság 2001. október 22-i közleménye az euroérmék közös oldalának formatervezési mintájára vonatkozó szerzői jogi védelemről (COM(2001) 600 végleges) (HL C 318., 2001.11.13., 3. o.).

                        2010.12.31.

                        Az Európai Központi Bank 2003. március 20-i EKB/2003/5 iránymutatása a szabálytalan eurobankjegy-utánzatok készítése elleni intézkedések végrehajtásáról, valamint az eurobankjegyek cseréjéről és bevonásáról (HL L 78., 2003.3.25., 20. o.).

                        2010.12.31.

                        Az Európai Központi Bank 2003. március 20-i EKB/2003/4 határozata az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról (HL L 78., 2003.3.25., 16. o.).

                        2010.12.31.

                        Az Európai Parlament és a Tanács 2010. december 15-i 1210/2010/EU rendelete az euroérmék hitelesítéséről és a pénzforgalom céljára alkalmatlan euroérmék kezeléséről (HL L 339., 2010.12.22., 1. o.).

                        2012.12.31.

                        Az Európai Központi Bank 2010. szeptember 16-i EKB/2010/14 határozata az eurobankjegyek valódiság- és forgalomképesség szerinti vizsgálatáról, illetve visszaforgatásáról (HL L 267., 2010.10.9., 1. o.).

                        2012.12.31.”


title: A Tanács 2014/483/KKBP határozata ( 2014. július 22. ) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről és módosításáról, valamint a 2014/72/KKBP határozat hatályon kívül helyezéséről

text:
               23.7.2014

               HU

               Az Európai Unió Hivatalos Lapja

               L 217/35

         A TANÁCS 2014/483/KKBP HATÁROZATA
   (2014. július 22.)
   a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről és módosításáról, valamint a 2014/72/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2001. december 27-én elfogadta a 2001/931/KKBP közös álláspontot (1).

               (2)

               A Tanács 2014. február 10-én elfogadta a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának (a továbbiakban: lista) naprakésszé tételéről és módosításáról szóló 2014/72/KKBP határozatot (2).

               (3)

               A 2001/931/KKBP közös álláspont 1. cikke (6) bekezdésének megfelelően rendszeresen felül kell vizsgálni a listán szereplő személyeket, csoportokat és szervezeteket annak biztosítása érdekében, hogy csak indokolt esetben maradjanak a listán.

               (4)

               Ez a határozat tartalmazza annak a felülvizsgálatnak az eredményét, amelyet a Tanács azon személyek, csoportok és szervezetek tekintetében végzett, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.

               (5)

               A Tanács megállapította, hogy az egyik személy esetében már nem indokolt, hogy szerepeljen a listán.

               (6)

               A Tanács arra a következtetésre jutott, hogy azok a személyek, csoportok és szervezetek, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vettek részt, az említett közös álláspont 1. cikkének (4) bekezdése értelmében illetékes hatóság velük szemben határozatot hozott, és hogy ezen személyeknek, csoportoknak és szervezeteknek a továbbiakban is a közös álláspontban előírt korlátozó intézkedések hatálya alá kell tartozniuk.

               (7)

               Ennek megfelelően naprakésszé kell tenni a listát, a 2014/72/KKBP határozatot pedig hatályon kívül kell helyezni,

         ELFOGADTA EZT A HATÁROZATOT:
   1. cikk
   E határozat melléklete tartalmazza azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.
   2. cikk
   A 2014/72/KKBP határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. július 22-én.

            a Tanács részéről

            az elnök

         C. ASHTON

      (1)  A Tanács 2001. december 27-i 2001/931/KKBP közös álláspontja a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).

      (2)  A Tanács 2014. február 10-i 2014/72/KKBP határozata a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről és módosításáról, valamint a 2013/395/KKBP határozat hatályon kívül helyezéséről (HL L 40., 2014.2.11., 56. o.).

      MELLÉKLET
      Az 1. cikkben említett személyek, csoportok és szervezetek listája
      I.   SZEMÉLYEK

                  1.

                  ABDOLLAHI Hamed (más néven Mustafa Abdullahi), született: 1960.8.11., Irán. Útlevélszám: D9004878.

                  2.

                  AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár.

                  3.

                  AL YACOUB, Ibrahim Salih Mohammed, született: 1966.10.16., Tarut (Szaúd-Arábia), szaúdi állampolgár.

                  4.

                  ARBABSIAR Manssor (más néven Mansour Arbabsiar), született: 1955.3.6. vagy 1955.3.15., Irán. Iráni és amerikai állampolgár. Útlevélszám: C2002515 (Irán); Útlevélszám: 477845448 (USA). Nemzeti személyazonosító igazolvány száma: 07442833, lejárati ideje: 2016.3.15. (amerikai gépjárművezetői engedély).

                  5.

                  BOUYERI, Mohammed (más néven Abu ZUBAIR, más néven SOBIAR, más néven Abu ZOUBAIR), született: 1978.3.8., Amszterdam (Hollandia) – A „Hofstadgroep” nevű csoport tagja.

                  6.

                  IZZ-AL-DIN, Hasan (más néven GARBAYA, Ahmed, más néven SA-ID, más néven SALWWAN, Samir), született: 1963., Libanon, libanoni állampolgár.

                  7.

                  MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah, más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555.

                  8.

                  SHAHLAI Abdul Reza (más néven Abdol Reza Shala'i, más néven Abd-al Reza Shalai, más néven Abdorreza Shahlai, más néven Abdolreza Shahla'i, más néven Abdul-Reza Shahlaee, más néven Hajj Yusef, más néven Haji Yusif, más néven Hajji Yasir, más néven Hajji Yusif, más néven Yusuf Abu-al-Karkh), született: 1957 körül, Irán. Címei: 1. Kermánsáh, Irán; 2. mehráni katonai bázis, Ilám tartomány, Irán.

                  9.

                  SHAKURI Ali Gholam, született: 1965 körül, Teherán (Irán).

                  10.

                  SOLEIMANI Qasem (más néven Ghasem Soleymani, más néven Qasmi Sulayman, más néven Qasem Soleymani, más néven Qasem Solaimani, más néven Qasem Salimani, más néven Qasem Solemani, más néven Qasem Sulaimani, más néven Qasem Sulemani), született: 1957.3.11., Irán. Iráni állampolgár. Útlevélszám: 008827 (iráni diplomata-útlevél), kibocsátás dátuma: 1999. Titulusa: vezérőrnagy.

            II.   CSOPORTOK ÉS SZERVEZETEK

                  1.

                  „Abu Nidal Szervezet” – „ANO”, (más néven „Fatah-Forradalmi Tanács”, más néven „Arab Forradalmi Brigádok”, más néven „Fekete Szeptember”, más néven „Szocialista Muzulmánok Forradalmi Szervezete”).

                  2.

                  „Al-Aqsa Martyrs' Brigade” („Al-Aqsa Mártírjainak Brigádja”).

                  3.

                  „Al-Aqsa e.V.”.

                  4.

                  „Al-Takfir” és „Al-Hidzsra”.

                  5.

                  „Babbar Khalsa”.

                  6.

                  Az „Új Néphadsereget” („NPA”) is magában foglaló „Fülöp-szigeteki Kommunista Párt”, Fülöp-szigetek.

                  7.

                  „Gama'a al-Islamiyya” (más néven „Al-Gama'a al-Islamiyya”) („Iszlám Csoport”).

                  8.

                  „İslami Büyük Doğu Akıncılar Cephesi” – „IBDA-C” („Nagy Iszlám Keleti Harci Front”).

                  9.

                  „Hamas”, („Hamász”), ide tartozik a „Hamas-Izz al-Din al-Qassem”.

                  10.

                  „Hizballah Military Wing” (más néven „Hezbollah Military Wing”, más néven „Hizbullah Military Wing”, más néven „Hizbollah Military Wing”, más néven „Hezballah Military Wing”, más néven „Hisbollah Military Wing”, más néven „Hizbu'llah Military Wing”, más néven „Hizb Allah Military Wing”, más néven „Jihad Council” (és az irányítása alá tartozó minden egység, köztük a Külső Biztonsági Szervezet)).

                  11.

                  „Hizbul Mujahideen” („Hezb-i-Mudzsahedin”) – „HM”.

                  12.

                  „Hofstadgroep”.

                  13.

                  „Holy Land Foundation for Relief and Development” – („Alapítvány a Szent Föld Felszabadításáért és Fejlesztéséért”).

                  14.

                  „International Sikh Youth Federation” – „ISYF” („Ifjú Szikek Nemzetközi Szövetsége”).

                  15.

                  „Khalistan Zindabad Force” – „KZF” („Khaliszán Zindabad Erő”).

                  16.

                  „Kurd Munkáspárt” – „PKK”, (más néven „KADEK”, más néven „KONGRA-GEL”).

                  17.

                  „A Tamil Eelam Felszabadító Tigrisei” – „LTTE”.

                  18.

                  „Ejército de Liberación Nacional” („Nemzeti Felszabadítási Hadsereg”).

                  19.

                  „Palestinian Islamic Jihad” – „PIJ” („Palesztin Iszlám Dzsihád”).

                  20.

                  „Popular Front for the Liberation of Palestine” – „PFLP” („Népi Front Palesztina Felszabadításért”).

                  21.

                  „Popular Front for the Liberation of Palestine – General Command” (más néven „PFLP – General Command”). („Népi Front Palesztina Felszabadításért Főparancsnokság” [más néven „PFLP – Főparancsnokság”]).

                  22.

                  „Fuerzas armadas revolucionarias de Columbia” – „FARC” („Kolumbiai Forradalmi Fegyveres Erők”).

                  23.

                  „Devrimci Halk Kurtuluș Partisi-Cephesi” – „DHKP/C” (más néven „Devrimci Sol” [„Forradalmi Baloldal”], más néven „Dev Sol”) („Forradalmi Népi Felszabadítási Hadsereg/Front/Párt”).

                  24.

                  „Sendero Luminoso” – „SL” („Fényes Ösvény”).

                  25.

                  „Teyrbazen Azadiya Kurdistan” – „TAK” (más néven „Kurdisztáni Szabadság Sólymai” vagy „Kurdisztáni Szabadság Héjái”).


title: A Tanács határozata ( 2014. április 14. ) a munkahelyi biztonsági és egészségvédelmi tanácsadó bizottság horvát tagjának és póttagjainak kinevezéséről

text:
               17.4.2014

               HU

               Az Európai Unió Hivatalos Lapja

               C 118/3

      A TANÁCS HATÁROZATA

   (2014. április 14.)
   a munkahelyi biztonsági és egészségvédelmi tanácsadó bizottság horvát tagjának és póttagjainak kinevezéséről
   2014/C 118/02
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i 2003/C 218/01 tanácsi határozatra (1) és különösen annak 3. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               A 2013. április 22-i határozatával (2) a Tanács kinevezte a munkahelyi biztonsági és egészségvédelmi tanácsadó bizottság tagjait és póttagjait a 2013. április 22-jétől2016. február 28-ig terjedő időszakra.

               (2)

               Horvátország kormánya további jelöléseket nyújtott be több betöltendő helyre.

         ELFOGADTA EZT A HATÁROZATOT:
   1. cikk
   A 2016. február 28-ig terjedő időszakra a Tanács a munkahelyi biztonsági és egészségvédelmi tanácsadó bizottság tagjának és póttagjainak a következő személyeket nevezi ki:

      A MUNKAVÁLLALÓI SZERVEZETEK KÉPVISELŐI:

               Ország

               Tag

               Póttag

               Horvátország

               Zdenko MUČNJAK

               Gordana PALAJSA
               Marko PALADA

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxembourgban, 2014.április 14-én.

            a Tanács részéről

            az elnök

         A. TSAFTARIS

      (1)  HL C 218., 2003.9.13., 1. o.

      (2)  HL C 120., 2013.4.26., 7. o.


title: 2013/476/EU: A Tanács határozata ( 2013. szeptember 26. ) a 2007/641/EK határozatnak Fidzsi tekintetében történő módosításáról és az alkalmazási ideje meghosszabbításáról

text:
               28.9.2013

               HU

               Az Európai Unió Hivatalos Lapja

               L 257/12

         A TANÁCS HATÁROZATA
   (2013. szeptember 26.)
   a 2007/641/EK határozatnak Fidzsi tekintetében történő módosításáról és az alkalmazási ideje meghosszabbításáról
   (2013/476/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére,
   tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai között létrejött, 2000. június 23-án Cotonouban aláírt (1), és 2010. június 22-án Ouagadougouban, Burkina Faso, felülvizsgált partnerségi megállapodásra (2) (a továbbiakban: az AKCS–EU partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel a fejlesztési együttműködés finanszírozási eszközének létrehozásáról szóló, 2006. december 18-i 1905/2006/EK európai parlamenti és tanácsi rendeletre (4) (a továbbiakban: a fejlesztési együttműködési eszköz) és különösen annak 37. cikkére,
   tekintettel az Európai Bizottság javaslatára,
   mivel:

               (1)

               A 2007/641/EK tanácsi határozatot (5) azért fogadták el, hogy megfelelő intézkedéseket hozzanak az AKCS–EU partnerségi megállapodás 9. cikkében említett lényeges elemek, valamint a fejlesztési együttműködési eszközről szóló rendelet 3. cikkében említett értékek megsértését követően.

               (2)

               Ezeket az intézkedéseket a 2009/735/EK tanácsi határozat (6), majd ezt követően a 2010/208/EU tanácsi határozat (7), a 2010/589/EU tanácsi határozat (8), a 2011/219/EU tanácsi határozat (9), a 2011/637/EU tanácsi határozat (10), valamint a 2012/523/EU tanácsi határozat (11) meghosszabbította, mivel a Fidzsi Köztársaság nemcsak hogy nem valósította meg a 2007 áprilisában tartott konzultációk során tett, az AKCS–EU partnerségi megállapodás és a fejlesztési együttműködési eszköz lényeges elemeit érintő fontos kötelezettségvállalásokat, de a közelmúltban számos ilyen kötelezettségvállalás tekintetében jelentős visszalépések is történtek.

               (3)

               2007 áprilisa óta jelentős fejlemények történtek, és a Fidzsi Köztársasággal elfogadott kötelezettségvállalásokat ennek megfelelően felülvizsgálják. A kötelezettségvállalások felülvizsgálatára a jelenlegi jogi helyzet fényében, politikai párbeszéd keretében kerül sor. Folytatni kell a teendőket a jövőbeni fejlesztési támogatás programozásának későbbi újraindítása érdekében.

               (4)

               A 2007/641/EK rendelet 2013. szeptember 30-án hatályát veszti. Helyénvaló ennek megfelelően naprakésszé tenni a határozatot és meghosszabbítani az érvényességét.

               (5)

               Az Európai Unió politikai párbeszédet kezd a 2007-ben tett kötelezettségvállalások felülvizsgálata és naprakésszé tétele, valamint a megfelelő intézkedések ennek megfelelő kiigazítása céljából,

         ELFOGADTA EZT A HATÁROZATOT:
   1. cikk
   A 2007/641/EK tanácsi határozat 3. cikke második bekezdése helyébe a következő szöveg lép:

      „Ez a határozat 2015. március 31-én hatályát veszti. A határozatot rendszeresen, legalább hathavonta felülvizsgálják”.

   2. cikk
   Az e határozat mellékletében foglalt levél címzettje a Fidzsi Köztársaság.
   3. cikk
   Ez a határozat elfogadásának napján lép hatályba.

      Kelt Brüsszelben, 2013. szeptember 26-án.

            a Tanács részéről

            az elnök

         E. GUSTAS

      (1)  HL L 317., 2000.12.15., 3. o.

      (2)  HL L 287., 2010.11.4., 3. o.

      (3)  HL L 317., 2000.12.15., 376. o.

      (4)  HL L 378., 2006.12.27., 41. o.

      (5)  A Tanács 2007/641/EK határozata (2007. október 1.) a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról (HL L 260., 2007.10.5., 15. o.).

      (6)  A Tanács 2009/735/EK határozata (2009. szeptember 24.) a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK tanácsi határozatban foglalt intézkedések alkalmazási időszakának meghosszabbításáról (HL L 262., 2009.10.6., 43. o.).

      (7)  A Tanács 2010/208/EU határozata (2010. március 29.) a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK tanácsi határozat módosításáról és alkalmazási időszakának meghosszabbításáról (HL L 89., 2010.4.9., 7. o.).

      (8)  A Tanács 2010/589/EU határozata (2010. szeptember 27.) a Fidzsi-szigeteki Köztársasággal az AKCS–EU partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK határozat alkalmazási időszakának módosításáról és meghosszabbításáról (HL L 260., 2010.10.2., 10. o.).

      (9)  A Tanács 2011/219/EU határozata (2011. március 31.) a Fidzsi Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK határozat időbeli hatályának módosításáról és meghosszabbításáról (HL L 93., 2011.4.7., 2. o.).

      (10)  A Tanács 2011/637/EU határozata (2011. szeptember 26.) a Fidzsi Köztársasággal az AKCS–EK partnerségi megállapodás 96. cikke és a fejlesztési együttműködési eszköz 37. cikke szerint folytatott konzultációk lezárásáról szóló 2007/641/EK határozat időbeli hatályának módosításáról és meghosszabbításáról (HL L 252., 2011.9.28., 1. o.).

      (11)  A Tanács 2012/523/EU határozata (2012. szeptember 24.) a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK tanácsi határozat módosításáról és alkalmazási időszakának meghosszabbításáról (HL L 263., 2012.9.28., 2. o.).

      MELLÉKLET
      Őexcellenciája Ratu Epeli NAILATIKAU
      a Fidzsi Köztársaság elnöke
      Suva
      Fidzsi Köztársaság
      Tisztelt Elnök Úr!
      Az Európai Unió (a továbbiakban: EU) nagy jelentőséget tulajdonít az AKCS–EU partnerségi megállapodás 9. cikkében és a fejlesztési együttműködési eszköz 3. cikkében foglalt rendelkezéseknek. Az AKCS–EU partnerség az emberi jogok, a demokratikus alapelvek és a jogállamiság tiszteletben tartásán nyugszik, amely elvek az AKCS–EU partnerségi megállapodás lényeges elemeiként, és ezáltal a közöttünk fennálló kapcsolatok alapjaként is szolgálnak.
      Hat év telt el azóta, hogy az EU a 2006-os katonai puccsot követően határozatot hozott a megfelelő intézkedésekről, és azóta kötelezettségvállalásokról állapodott meg Fidzsivel.
      Az EU megjegyzi, hogy 2007 óta a közösen megállapított kötelezettségvállalások közül néhány időszerűtlenné vált, néhányat pedig felül kell vizsgálni Fidzsi új jogi kerete fényében. Ahhoz, hogy megfelelő alap álljon rendelkezésünkre Fidzsi reformok terén tett előrelépéseinek értékelésére, együtt kell felülvizsgálnunk e kötelezettségvállalásokat, a jelenlegi helyzet és jogi keret figyelembe vételével.
      Az EU ezért úgy döntött, hogy a megfelelő intézkedésekről szóló új határozatát követelménnyel egészíti ki arra vonatkozóan, hogy az EU az AKCS–EU partnerségi megállapodás 8. cikke alapján megerősített politikai párbeszédet kezdjen Fidzsivel. E párbeszéd célja a 2007-ben közösen megállapított kötelezettségvállalások közösen történő felülvizsgálata, és az e levélhez mellékelt megfelelő intézkedések ennek megfelelő kiigazítása mint szükséges lépések az emberi jogok betartásának biztosítása, a demokrácia helyreállítása és a jogállamiság tiszteletben tartása felé mindaddig, amíg mindkét fél meg nem állapítja, hogy a párbeszéd megerősített jelleggel betöltötte feladatát.
      Mivel Fidzsin továbbra is korlátozottak bizonyos emberi jogok és alapvető szabadságok, valamint tekintettel arra, hogy az elfogadott kötelezettségvállalásokat felül kell vizsgálni, az EU úgy határozott, hogy 18 hónappal, azaz 2015. március 31-ig meghosszabbítja a megfelelő intézkedéseket. Ez biztosítja a szükséges rugalmasságot, és mind az EU, mind Fidzsi számára megadja a szükséges időt ahhoz, hogy megállapodjanak a kötelezettségvállalásokról, ennek megfelelően kiigazítsák a megfelelő intézkedéseket, a kormány pedig megtarthassa a 2014 szeptemberére tervezett választásokat.
      Az EU ellenőrzi az alkotmányos rendhez történő visszatérés felé tett előrehaladást, és továbbra is ezt tartja szem előtt a fejlesztési együttműködést érintő soron következő határozatainál. Ennek szellemében az EU megerősíti, hogy hajlandó megkezdeni a 11. EFA programozási folyamat előkészületeit, és ennek során kellő időben értesíteni az országot az indikatív nemzeti keretösszegről. A 11. EFA programozási dokumentumainak véglegesítésére, aláírására és végrehajtására a tervek szerint a demokratikusan megválasztott kormánnyal kerül sor.
      Amint Fidzsi szabad és tisztességes választásokat tart, valamint eleget tesz a felülvizsgált elfogadott kötelezettségvállalásoknak, az AKCS–EU partnerségi megállapodással összhangban a 96. cikk szerinti felülvizsgálati kiküldetésre kerül sor Fidzsin. A fenti értékelés ajánlásairól szóló megállapodás alapján ezután sor kerülhet Fidzsivel a 96. cikk szerinti megfelelő intézkedések megkötésére.
      Az AKCS–EU partnerségi megállapodás és a fejlesztési együttműködési eszköz alapján folytatott együttműködés továbbvitele érdekében az EU arra kéri az ideiglenes kormányt, hogy a lehető leghamarabb kezdjen politikai párbeszédet az EU-val.
      Az EU üdvözli az együttműködést a Csendes-óceáni Szigetek Fórumának miniszteri kapcsolattartó csoportjával, amelyet annak érdekében hoztak létre, hogy nyomon kövesse a Fidzsi-szigeteken a választások előkészítése és a demokrácia visszaállítása terén tett előrelépéseket, és várakozással tekint az átlátható, részvételen alapuló és hiteles választási folyamat érdekében teendő következő lépésekre, melyek eredményeképpen szabad és tisztességes választásokat tartanak és Fidzsi visszatér a demokratikus rendhez.
      Tisztelettel:
      Kelt Brüsszelben,

            a Tanács részéről

         C. ASHTON

            elnök

            a Bizottság részéről

         A. PIEBALGS

            a Bizottság tagja

         1. MELLÉKLET A MELLÉKLETHEZ
         A közösen megállapított kötelezettségvállalások megerősített politikai párbeszéd keretében történő felülvizsgálatát követően kiigazítandó megfelelő intézkedések a következők:

                     —

                     ezentúl is nyújtható humanitárius segély, valamint közvetlen támogatás a civil társadalom és a kiszolgáltatott helyzetű lakosság számára,

                     —

                     folytatódhatnak a folyamatban lévő, különösen a 8. és a 9. EFA-ból támogatott együttműködési tevékenységek,

                     —

                     folytathatók a demokráciához való visszatérést és a kormányzás javítását elősegítő együttműködési tevékenységek, feltéve hogy nem lépnek fel rendkívül kivételes körülmények,

                     —

                     folytatódhatott a 2006. évre szóló cukorreformot kísérő intézkedések végrehajtása. A Fidzsi-szigetek technikai szinten 2007. június 19-én aláírta a finanszírozási megállapodást. Megállapítottuk, hogy a finanszírozási megállapodás felfüggesztési záradékot tartalmaz,

                     —

                     2007-ben a cukorágazat nem részesült juttatásban,

                     —

                     a cukorágazatnak nyújtott 2008. évi juttatást a választások hiteles és időben történő előkészítésére vonatkozó bizonyítékoktól függően bocsátották rendelkezésre a népszámlálás megrendezésére, a választókörzetek az alkotmánnyal összhangban történő újbóli kijelölésére és a választási reform ugyancsak az alkotmánnyal összhangban történő végrehajtására vonatkozó, közösen megállapított kötelezettségvállalásoknak megfelelően; intézkedéseket hoztak a választási iroda működésének biztosítására, beleértve 2007. szeptember 30-ig egy választási felügyelő kinevezését is, összhangban az alkotmánnyal. A cukorágazatnak nyújtott 2008. évi ezen juttatás 2009. december 31-én elveszett,

                     —

                     a cukorágazatnak nyújtott 2009. évi juttatást 2009 májusában törölték, mivel az ideiglenes kormány úgy döntött, hogy 2014 szeptemberéig elhalasztja a parlamenti választásokat,

                     —

                     a 2010. évi juttatást 2010. május 1-je előtt törölték, mivel nem történt előrelépés a demokratikus folyamat továbbvitelében; a cukorágazat kritikus helyzetére tekintettel azonban a juttatás egy részét elkülönítették azzal a céllal, hogy közvetlen támogatást nyújthassanak a lakosság cukortermeléstől közvetlenül függő részének a visszás társadalmi következmények csillapítása érdekében. Ezeket az alapokat az Európai Unió suvai küldöttsége központilag, és nem a kormányon keresztül kezeli,

                     —

                     a 11. EFA programozása elindítható, hogy Fidzsi kellő időben értesítést várhasson az indikatív keretösszegről,

                     —

                     az ebben a levélben ismertetett intézkedéseken túl mérlegelhető további támogatás nyújtása kulcsfontosságú kötelezettségvállalások előkészítéséhez és végrehajtásához, különösen a választások előkészítése és/vagy megtartása terén,

                     —

                     érintetlen marad a regionális együttműködés, és benne a Fidzsi-szigetek részvétele,

                     —

                     a kötelezettségvállalások ellenőrzése az e levél mellékletében foglalt feltételekkel összhangban történik, a rendszeres párbeszédet, az értékelő és ellenőrző küldöttségekkel folytatott hatékony együttműködést és jelentéstételt illetően.

         2. MELLÉKLET A MELLÉKLETHEZ

            A FIDZSI-SZIGETEKI KÖZTÁRSASÁGGAL 2007-BEN KÖZÖSEN MEGÁLLAPÍTOTT KÖTELEZETTSÉGVÁLLALÁSOK

         A.   A demokratikus elvek tiszteletben tartása

            1. kötelezettségvállalás

         A Csendes-óceáni Szigetek Fóruma által kijelölt független ellenőrök által elvégzett értékelés megállapításaitól függően 2007. március 1-jétől számítva 24 hónapon belül szabad és tisztességes parlamenti választásokra kerül sor. A választás megtartásának előkészítését közösen meghatározott kritériumok alapján kísérik figyelemmel, illetve – szükség esetén – kiigazítják vagy módosítják. Ez különösen a következőket feltételezi:

                     —

                     2007. június 30-ig az ideiglenes kormány elfogadja az új parlamenti választásokat előkészítő különböző lépések végrehajtásának időpontjait meghatározó ütemtervet,

                     —

                     az ütemterv tartalmazza a népszámlálás, a választókörzetek újbóli kijelölése és a választási reform időpontjait,

                     —

                     a választókörzetek kijelölése és a választási reform az alkotmánnyal összhangban történik,

                     —

                     az alkotmánnyal összhangban intézkedéseket hoznak a választási iroda működésének biztosítására, beleértve a választási felügyelő 2007. szeptember 30-ig történő kinevezését is,

                     —

                     az alelnök kinevezése az alkotmánnyal összhangban történik.

            2. kötelezettségvállalás

         Az ideiglenes kormány jelentős jogalkotási, adózási vagy egyéb politikai kezdeményezések, illetve változások elfogadásakor figyelembe veszi a civil társadalommal és más érintett érdekeltekkel folytatott konzultációkat.
         B.   Jogállamiság

            1. kötelezettségvállalás

         Az ideiglenes kormány minden erőfeszítést megtesz annak megelőzése érdekében, hogy a biztonsági ügynökségek megfélemlítést célzó nyilatkozatokat tegyenek.

            2. kötelezettségvállalás

         Az ideiglenes kormány megőrzi az 1997. évi alkotmányt, és garantálja az olyan alkotmányos intézmények rendes és független működését, mint a Fidzsi-szigeteki Emberi Jogi Bizottság, a Közszolgálati Bizottság és az Alkotmányos Szervek Bizottsága. A Főnökök Nagytanácsának függetlenségét és működését fenntartják.

            3. kötelezettségvállalás

         Teljes mértékben tiszteletben tartják a bírói kar függetlenségét, és lehetővé teszik, hogy tevékenységét szabadon végezze, ítéleteit pedig valamennyi érintett fél tiszteletben tartja, vállalva különösen a következőket:

                     —

                     az ideiglenes kormány 2007. július 15-ig kinevezi az alkotmány 138. szakaszának (3) bekezdése szerinti bíróságot,

                     —

                     a bírák kinevezése és/vagy felmentése ezentúl szigorúan az alkotmányos rendelkezésekkel és az eljárási szabályokkal összhangban történik,

                     —

                     az igazságszolgáltatás tevékenységeibe a hadsereg, a rendőrség és az ideiglenes kormány semmilyen formában nem avatkozik be, ideértve a jogászi hivatás teljes tiszteletben tartását is.

            4. kötelezettségvállalás

         A korrupcióhoz kapcsolódó valamennyi büntetőjogi eljárás megfelelő bírói csatornákon keresztül történik, és a korrupció állítólagos eseteinek kivizsgálására felállított bármely szerv alkotmányos kereteken belül működik.
         C.   Emberi jogok és alapvető szabadságok

            1. kötelezettségvállalás

         Az ideiglenes kormány megtesz minden szükséges lépést annak elősegítésére, hogy az emberi jogok állítólagos megsértésének valamennyi esetét a Fidzsi-szigetek törvényei szerinti különböző eljárások és fórumok keretében vizsgálják ki.

            2. kötelezettségvállalás

         Az ideiglenes kormány 2007 májusában felfüggeszti a szükségállapotra vonatkozó szabályozásokat, a nemzetbiztonságot, a közrendet és a biztonságot fenyegető veszélyektől függően.

            3. kötelezettségvállalás

         Az ideiglenes kormány vállalja, hogy biztosítja a Fidzsi-szigeteki Emberi Jogi Bizottság teljes függetlenség mellett és az alkotmánnyal összhangban megvalósuló működését.

            4. kötelezettségvállalás

         Teljes mértékben és minden formájában tiszteletben tartják a véleménynyilvánítás szabadságát és a médiaszabadságot az alkotmányban meghatározottak szerint.
         D.   A kötelezettségvállalások betartásának nyomon követése

            1. kötelezettségvállalás

         Az ideiglenes kormány vállalja, hogy rendszeres párbeszédet folytat, ami lehetővé teszi a megtett haladás ellenőrzését, valamint azt, hogy az EU és az Európai Bizottság hatóságai/képviselői teljes hozzáférést kapjanak az emberi jogokhoz, a fidzsi-szigeteki demokrácia és a jogállamiság békés helyreállításához kapcsolódó valamennyi információhoz.

            2. kötelezettségvállalás

         Az ideiglenes kormány teljes mértékben együttműködik az EU esetleges küldöttségeivel, melyek a haladás értékelését és megfigyelését végzik.

            3. kötelezettségvállalás

         Az ideiglenes kormány 2007. június 30-tól háromhavonta jelentést küld az AKCS–EU partnerségi megállapodás lényeges elemei és a kötelezettségvállalások tekintetében tett előrehaladásról.
         Megállapítást nyert, hogy bizonyos kérdések csak olyan pragmatikus megközelítés alapján kezelhetők hatékonyan, amely figyelembe veszi a jelen realitásait, és amely a jövőre összpontosít.


title: 2004/641/EK: A Bizottság határozata (2004. szeptember 14.) az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportjának létrehozásáról szóló, 2002/627/EK határozat módosításáról(EGT vonatkozású szöveg)

text:
               16.9.2004

               HU

               Az Európai Unió Hivatalos Lapja

               L 293/30

      A BIZOTTSÁG HATÁROZATA

   (2004. szeptember 14.)
   az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportjának létrehozásáról szóló, 2002/627/EK határozat módosításáról
   (EGT vonatkozású szöveg)
   (2004/641/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A 2002/627/EK bizottsági határozat (1) létrehozta az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportját.

               (2)

               E csoport működésével kapcsolatos tapasztalat előtérbe hozta annak szükségességét, hogy tisztázni kell a csoport tagságával kapcsolatos kérdéseket, valamint azt, hogy a csoport munkáját az elektronikus hírközlési hálózatokra és szolgáltatásokra vonatkozó új keretszabályok végrehajtásának napi felügyeletével kapcsolatos teendőkre kell koncentrálni.

               (3)

               Valamennyi tagállam létrehozott szabályozó hatóságokat, amelyek feladata az elektronikus hírközlés piacának napi felügyelete,

         A KÖVETKEZŐKÉPPEN HATÁROZOTT:
   1. cikk
   A 2002/627/EK határozat a következőképpen módosul:

               1.

               A 2. cikket el kell hagyni.

               2.

               A 3. cikk a következő szövegrésszel egészül ki:
               „A csoport – hatáskörén belül – tanácsadó szerepet tölt be és segíti a Bizottságot az elektronikus hírközlési hálózatokkal és szolgáltatásokkal kapcsolatos bármely kérdésben, akár saját kezdeményezésére, akár a Bizottság kérésére.”

               3.

               A 4. cikk helyébe a következő szöveg lép:
               „4. cikk
               Tagság
               (1)   A csoport a tagállamok mindegyikében létrehozott független nemzeti szabályozó hatóságok vezetőiből – mely személyek elsődleges feladata az elektronikus hírközlési hálózatok és szolgáltatások piaca működésének napi felügyelete – vagy azok képviselőiből áll.
               A csoport tagállamonként egy tagból áll. A Bizottság a megfelelő szinten képviselteti magát, és titkárságot biztosít a csoportnak.
               (2)   Az (1) bekezdésben említett érintett nemzetközi hatóságokat a melléklet tartalmazza. A Bizottság, a tagállamok által bevezetett, ezen hatóságok neveit és hatásköreit érintő változások fényében folyamatosan felülvizsgálja e listát.”

               4.

               Az 5. cikk a következőképpen módosul:

                           a)

                           az első bekezdést elhagyják;

                           b)

                           az utolsó bekezdés első mondata helyébe a következő szöveg lép:
                           „Az EGT azon államainak szakértői, melyek nem tagállamai az Európai Uniónak, illetve az Európai Unióhoz történő csatlakozásra jelölt államok szakértői megfigyelőként részt vehetnek a csoportban.”

               5.

               A határozat az e határozat mellékletében szereplő szöveggel mint melléklettel egészül ki.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2004. szeptember 14-én.

            a Bizottság részéről

         Olli REHN

            a Bizottság tagja

      (1)  HL L 200., 2002.7.30., 38. o.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
      Az európai szabályozók csoportja tagjainak listája

                  Ország

                  Nemzeti szabályozó hatóság

                  Belgique/België

                  Institut belge des services postaux et des télécommunications (IBPT)
                  Belgisch Instituut voor postdiensten en telecommunicatie (BIPT)

                  Česká republika

                  Český telekomunikační úřad (ČTÚ)

                  Danmark

                  IT- og Telestyrelsen — National IT and Telecom Agency (NITA)

                  Deutschland

                  Regulierungsbehörde für Telekommunikation und Post (Reg TP)

                  Eesti

                  Sideamet (SIDEAMET)

                  Ελλάδα

                  Εθνική Επιτροπή Τηλεπικοινωνιών και Ταχυδρομείων

                  Elláda

                  National Telecommunications and Post Commission (EETT)

                  España

                  Comisión del Mercado de las Telecomunicaciones (CMT)

                  France

                  Autorité de Régulation des Télécommunications (ART)

                  Ireland

                  Commission for Communications Regulation (ComReg)

                  Italia

                  Autorità per le garanzie nelle comunicazioni (AGCOM)

                  Kypros

                  Office of the Commissioner of Telecommunications and Postal Regulation (OCTPR)

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut Luxembourgeois de Régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Regulacji Telekomunikacji i Poczty (URTiP)

                  Portugal

                  ICP — Autoridade Nacional de Comunicações (ICP-ANACOM)

                  Slovenija

                  Agencija za telekomunikacije, radiodifuzijo in pošto Republike Slovenije (ATRP)

                  Slovensko

                  Telekomunikačný úrad Slovenskej republiky (TU SR)

                  Suomi Finland

                  Viestintävirasto Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Office of Communications (Ofcom)


title: A Bizottság határozata (2002. július 29.) az elektronikus hírközlési hálózatokkal és szolgáltatásokkal foglalkozó európai szabályozók csoportjának létrehozásárólEGT vonatkozású szöveg.

text:
Fontos jogi nyilatkozat

|

32002D0627

Hivatalos Lap L 200 , 30/07/2002 o. 0038 - 0040

		A Bizottság határozata(2002. július 29.)az elektronikus hírközlési hálózatokkal és szolgáltatásokkal foglalkozó európai szabályozók csoportjának létrehozásáról(EGT vonatkozású szöveg)(2002/627/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel:(1) Az elektronikus hírközlési hálózatok és szolgáltatások közös keretszabályozásáról szóló, 2002. március 7-i 2002/21/EK (keretirányelv) [1], az elektronikus hírközlési hálózatokhoz és kapcsolódó berendezésekhez való hozzáférésről és azok összekapcsolásáról szóló, 2002. március 7-i 2002/19/EK (hozzáférési irányelv) [2], az elektronikus hírközlési hálózatok és szolgáltatások engedélyezéséről szóló, 2002. március 7-i 2002/20/EK (engedélyezési irányelv) [3] és az egyetemes szolgáltatásról és az elektronikus hírközlési hálózatokhoz és szolgáltatásokhoz kapcsolódó felhasználói jogokról szóló, 2002. március 7-i 2002/22/EK (egyetemes szolgáltatási irányelv) [4] európai parlamenti és tanácsi irányelvekkel összhangban az elektronikus hírközlési hálózatokra és szolgáltatásokra vonatkozó új keretszabály jött létre.(2) Az ezen irányelvekben meghatározott szabályozási feladatok ellátására valamennyi tagállamban nemzeti szabályozó hatóságokat hoztak létre, és a keretirányelv 3. cikke (6) bekezdésével összhangban erről értesítették a Bizottságot. A keretirányelvvel összhangban a tagállamoknak biztosítaniuk kell a nemzeti szabályozó hatóságok függetlenségét, oly módon, hogy azok jogilag elkülönüljenek és funkcionálisan függetlenek legyenek az elektronikus hírközlési hálózatokat, berendezéseket vagy szolgáltatásokat biztosító összes szervezettől. Azoknak a tagállamoknak, amelyek megtartják az elektronikus hírközlési hálózatokat és/vagy szolgáltatásokat biztosító vállalkozások tulajdonjogát, illetve fenntartják azok ellenőrzését, szintén biztosítaniuk kell a szabályozási funkció hatékony szerkezeti elkülönítését a tulajdoni viszonyhoz vagy ellenőrzéshez kapcsolódó tevékenységektől.(3) A nemzeti szabályozó hatóságok részletes kötelezettségei és feladatai eltérőek a különböző tagállamokban, de mindegyikük rendelkezik legalább egy nemzeti szabályozó hatósággal, amely felelős a szabályok, különösen a piac napi fel ügyeletére vonatkozó szabályok alkalmazásáért, amint azok bekerültek a nemzeti jogszabályokba.(4) Az elektronikus hírközlési hálózatok és szolgáltatások belső piacának sikeres fejlődése szempontjából alapvetően szükséges valamennyi tagállamban következetesen alkalmazni a vonatkozó szabályokat. Az új keretszabály kitűzi az elérendő célokat, és a nemzeti szabályozó hatóságok számára cselekvési keretszabályt határoz meg, ugyanakkor bizonyos területeken a nemzeti feltételektől függően rugalmasságot engedélyez számukra a szabályok alkalmazására vonatkozóan.(5) Fel kell állítani az elektronikus hírközlési hálózatok és szolgáltatások európai szabályozó csoportját (a továbbiakban csoport), hogy összekötő szerepet biztosítson a Bizottság tanácsadásához és támogatásához az elektronikus távközlés területén.(6) A csoport olyan módon játszik összekötő szerepet a nemzeti szabályozó hatóságok és a Bizottság között, hogy ezáltal hozzájáruljon a belső piac fejlődéséhez. Lehetővé kell tennie a nemzeti szabályozó hatóságok és a Bizottság közötti átlátható együttműködést is, az elektronikus hírközlési hálózatokra és szolgáltatásokra vonatkozó szabályozó keretrendszer valamennyi tagállamban történő következetes alkalmazásának biztosítása érdekében.(7) A csoport a Bizottság észrevételező, tanácskozó és tanácsadó szerveként szolgál az elektronikus távközlés területén, beleértve a termék- és szolgáltatási piacokról szóló ajánlás végrehajtásával és felülvizsgálatával kapcsolatos ügyeket és a nemzetek közötti piacokra vonatkozó határozat kidolgozását.(8) Szoros együttműködést kell fenntartani a csoport és a keretirányelv alapján létrehozott hírközlési bizottság között. A csoport munkája nem akadályozhatja a bizottság munkáját.(9) Biztosítani kell az együttműködést az Európai Közösség rádióspektrum politikájának keretszabályozásáról szóló 2002. március 7-i 676/2002/EK európai parlamenti és tanácsi határozat (rádióspektrum határozat) [5] alapján létrehozott rádióspektrum bizottsággal, a rádióspektrum-politikával foglalkozó csoport létrehozásáról szóló 2002. július 26-i 2002/622/EK bizottsági határozat [6] alapján létrehozott rádióspektrum-politikával foglalkozó csoporttal és a tagállamok törvényi, rendeleti vagy közigazgatási rendelkezésekben meghatározott, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv módosításáról szóló 97/36/EK európai parlamenti és tanácsi irányelv [7] alapján létrehozott "televízió határok nélkül" kapcsolattartó bizottsággal,A KÖVETKEZŐKÉPPEN HATÁROZOTT:1. cikkTárgyLétrejön az elektronikus hírközlési hálózatokkal és szolgáltatásokkal foglalkozó európai szabályozók csoportja (továbbiakban a csoport), amely az elektronikus hírközlési hálózatok és szolgáltatások független nemzeti szabályozó hatóságainak tanácsadói csoportja.2. cikkMeghatározásEnnek a határozatnak az alkalmazásában az "érintett nemzeti szabályozó hatóság" az elektronikus hírközlési hálózatokkal és szolgáltatásokkal összefüggő irányelvek rendelkezéseinek napi értelmezését és alkalmazását felügyelő, minden egyes tagállamban létrehozott állami hatóságot jelenti a "keretirányelvben" meghatározottak szerint.3. cikkCélokA csoport szerepe tanácsadás és támogatás nyújtása a Bizottság számára az elektronikus hírközlési hálózatok és szolgáltatások belső piacának megszilárdításához.A csoport olyan módon játszik összekötő szerepet a nemzeti szabályozó hatóságok és a Bizottság között, hogy azzal hozzájáruljon a belső piac fejlődéséhez és az elektronikus hírközlési hálózatokra és szolgáltatásokra vonatkozó keretszabályok valamennyi tagállamban történő következetes alkalmazásához.4. cikkTagságA csoport a tagállamok nemzeti szabályozó hatóságainak vezetőiből vagy azok képviselőiből áll.A Bizottság a megfelelő szinten képviselteti magát, és titkárságot biztosít a csoportnak.5. cikkMűködési szabályokA Bizottság kérésére vagy saját kezdeményezésére a csoport tanácsot ad és támogatást nyújt a Bizottságnak az elektronikus hírközlési hálózatokkal és szolgáltatásokkal kapcsolatos bármilyen üggyel kapcsolatban.A csoport a tagjai közül választ elnököt. A Bizottság a csoport munkáját adott esetben alcsoportokba és szakértői munkacsoportokba szervezheti.Az elnök a csoport üléseit a Bizottsággal egyetértésben hívja össze.A csoport az eljárási szabályzatát közös megegyezéssel, vagy megegyezés hiányában kétharmados többséggel, tagállamonként egy szavazat kinyilvánításával fogadja el, feltéve, hogy azt a Bizottság jóváhagyta.A Bizottságnak a csoport minden ülésén képviseltetnie kell magát, és részvételét az alcsoportok és szakértői munkacsoportok összes ülésén lehetővé kell tenni.Az EGT államai és az Európai Unióhoz való csatlakozásra jelölt államok szakértői megfigyelőként részt vehetnek a csoportban. A csoport az üléseire más szakértőket és megfigyelőket is meghívhat.6. cikkKonzultációA csoport széles körben és korai szakaszban, nyílt és átlátható módon konzultál a piaci szereplőkkel, a fogyasztókkal és a végfelhasználókkal.7. cikkTitoktartásA Szerződés 287. cikke rendelkezéseinek sérelme nélkül, amennyiben a Bizottság tájékoztatást nyújt arról, hogy a kért vélemény vagy a felmerült kérdés bizalmas természetű, a csoport tagjai, valamint a megfigyelők, illetve bármilyen más résztvevő személyek kötelezettséget vállalnak arra, hogy a csoport, annak alcsoportjai vagy szakértői munkacsoportjai munkáján keresztül tudomásukra jutott információkat titokban tartják. A Bizottság az ilyen esetekben dönthet úgy, hogy csak a csoport tagjai lehetnek jelen az üléseken.8. cikkÉves jelentésA csoport a tevékenységéről éves jelentést nyújt be a Bizottságnak. A Bizottság az esetleges megjegyzésekkel együtt továbbítja a jelentést az Európai Parlamentnek és a Tanácsnak.9. cikkHatálybalépésEz a határozat az Európai Közösségek Hivatalos Lapjában való közzétételének napján lép hatályba.A csoport e határozat hatálybalépésének napján kezdi meg működését.Kelt Brüsszelben, 2002. július 29-én.a Bizottság részérőlErkki Liikanena Bizottság tagja[1] HL L 108., 2002.4.24., 33. o.[2] HL L 108., 2002.4.24., 7. o.[3] HL L 108., 2002.4.24., 21. o.[4] HL L 108., 2002.4.24., 51. o.[5] HL L 108., 2002.4.24., 1. o.[6] HL L 198., 2002.7.27., 49. o.[7] HL L 202., 1997.7.30., 60. o.--------------------------------------------------